प्रेम बिहारी नारायण रायज़ादा

प्रेम बिहारी नारायण रायज़ादा (1901-1966) एक भारतीय सुलेखक थे। वह भारत के संविधान को हाथ से लिखने वाले सुलेखक के रूप में जाने जाते हैं।

जीवनी

प्रेम बिहारी नारायण रायज़ादा का जन्म दिसंबर 1901 में एक कायस्थ सक्सेना परिवार में हुआ था। जब वह छोटे थे तभी उनके माता और पिता दोनों का देहान्त हो गया था और इसलिए रायज़ादा का पालन-पोषण उनके दादाजी किया, जो खुद एक अंग्रेजी और फ़ारसी के विद्वान थे, इन्होंने रायज़ादा को भारतीय सुलेख की कला सिखाई। आगे चलकर रायज़ादा दिल्ली के सेंट स्टीफंस कॉलेज में पढ़ने गए, जहाँ उन्होंने अपने सुलेख कौशल को निखारना जारी रखा। 

जब 1940 के दशक के अंत में भारत की संविधान सभा द्वारा भारतीय संविधान का मसौदा तैयार किया जा रहा था, तो जवाहरलाल नेहरू ने रायज़ादा को मौलिक दस्तावेज़ की पहली प्रति लिखने के लिए कहा था। यह पूछे जाने पर कि संविधान को हाथ से लिखने के लिए वह कितना शुल्क लेंगे, रायजादा ने जवाब दिया,“एक पैसा भी नहीं. भगवान की कृपा से मेरे पास सब कुछ है और मैं अपने जीवन से काफी खुश हूं।''

"लेकिन मेरी एक आपत्ति है कि संविधान के हर पन्ने पर मैं अपना नाम लिखूंगा और आखिरी पन्ने पर मैं अपने दादा के नाम के साथ अपना नाम लिखूंगा।"प्रेम बिहारी नारायण रायज़ादा भारतीय संविधान के सुलेखक थे। उन्होंने मूल संविधान को प्रवाहपूर्ण इटैलिक शैली में लिखा। मूल संविधान के हिंदी संस्करण का सुलेखन वसंत कृष्ण वैद्य ने किया था। कॉन्स्टिट्यूशन हॉल (जिसे अब कॉन्स्टिट्यूशन क्लब ऑफ इंडिया के नाम से जाना जाता है) के एक कमरे में काम करते हुए, उन्होंने छह महीने के दौरान दस्तावेज़ तैयार किया - जिसमें 395 लेख, 8 अनुसूचियां और एक प्रस्तावना शामिल थी। उन्होंने अपने लेखन के दौरान सैकड़ों पेन निबों का उपयोग करते हुए, सुलेख की अपनी बहती शैली को दस्तावेज़ में शामिल किया। इस शर्त का सम्मान किया गया कि उनका और उनके दादा का नाम दस्तावेज़ में जोड़ा जाएगा, और दोनों नाम दस्तावेज़ में देखे जा सकते हैं। जब यह पूरा हुआ, तो पांडुलिपि 251 पृष्ठों की थी और इसका वजन 3.75 किलोग्राम (8.26 पाउंड) था। 

हस्तलेख 26 नवंबर 1949 को पूरी हुई और 26 जनवरी 1950 को इस पर हस्ताक्षर किए गए।

सन्दर्भ

1901 में जन्मे लोग